DCORP สู้ยิบตา Q3/59 พลิกมีกำไรหลังยอดขายไฟฟ้าแสงสว่างหนุน
 DCORP สู้ยิบตา Q3/59 พลิกมีกำไรอยู่ที่ 8.92 ล้านบาท จากปีก่อนขาดทุนอยู่ที่ 240.86 ล้านบาท หลังยอดขายระบบไฟฟ้าแสงสว่างหนุน ขณะที่งวด 9 เดือนพลิกมีกำไรอยู่ที่ 1.3 แสนบาท จากปีก่อนขาดทุนอยู่ที่ 337.50 ล้านบาท
11 พ.ย. 2559

บริษัท ดีมีเตอร์ คอร์ปอเรชั่น จำกัด (มหาชน) หรือ DCORP รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) พลิกมีกำไรสุทธิ 8.92 ล้านบาท หรือมีกำไรสุทธิ 0.16 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 240.86 ล้านบาท หรือมีขาดทุนสุทธิ 0.483 บาทต่อหุ้น
ทั้งนี้บริษัทมีผลการดำเนินงานที่พลิกมีกำไรเพิ่มขึ้นเนื่องจาก บริษัทมียอดขายระบบไฟฟ้าแสงสว่างหนุน
อย่างไรก็ตาม ผลการดำเนินงานช่วง 9 เดือนแรกพลิกมีกำไรสุทธิ 1.3 แสนบาท หรือ 0.00 บาทต่อหุ้น จากช่วงเดียวกันของปีก่อนที่มีขาดทุนสุทธิ 337.50 ล้านบาท หรือ 0.856บาทต่อหุ้น